               EIROPAS KOMISIJA
            Briselē, 14.7.2015
            COM(2015) 336 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu (Beļģijas pieteikums — EGF/2015/003 BE/Ford Genk)

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (turpmāk “EGF regula”).

               2.Beļģija 2015. gada 24. martā iesniedza pieteikumu EGF/2015/003 BE/Ford Genk finansiālā ieguldījuma saņemšanai no EGF pēc darba ņēmēju atlaišanas
                  2
                 uzņēmumā Ford Genk un 11 piegādes uzņēmumos un pakārtotās ražošanas uzņēmumos Beļģijā.

               3.Pēc šā pieteikuma izvērtēšanas Komisija saskaņā ar visiem piemērojamajiem EGF regulas noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2015/003 BE/Ford Genk

                        Dalībvalsts

                        Beļģija

                        Attiecīgais(-ie) reģions(-i) (NUTS 2. līmenis)

                        BE22 (Limburga)

                        Pieteikuma iesniegšanas datums

                        2015. gada 24. marts

                        Pieteikuma saņemšanas apliecinājuma datums

                        2015. gada 7. aprīlis

                        Papildu informācijas pieprasījuma datums

                        2015. gada 7. aprīlis

                        Papildu informācijas iesniegšanas termiņš

                        2015. gada 19. maijs

                        Izvērtējuma pabeigšanas termiņš

                        2015. gada 11. augusts

                        Intervences kritērijs

                        EGF regulas 4. panta 1. punkta a) apakšpunkts

                        Galvenais uzņēmums

                        Ford Genk

                        Attiecīgo uzņēmumu skaits

                        12

                        Ekonomiskās darbības nozare(-s)

                        (NACE 2. redakcijas nodaļa)
                           3

                        29. nodaļa (Automobiļu, piekabju un puspiekabju ražošana)

                        Meitasuzņēmumu, piegādes un pakārtotās ražošanas uzņēmumu skaits

                        11

                        Atskaites periods (četri mēneši)

                        no 2014. gada 1. septembra līdz 2014. gada 31. decembrim

                        Atlaisto darba ņēmēju skaits atskaites periodā (a)

                        4 881

                        Atlaisto darba ņēmēju skaits pirms vai pēc atskaites perioda (b)

                        230

                        Kopējais atlaisto darba ņēmēju skaits (a + b)

                        5 111

                        Atbalsta saņēmēju, kuri ir tiesīgi pretendēt uz atbalstu, kopskaits

                        5 111

                        Kopējais paredzēto atbalsta saņēmēju skaits

                        4 500

                        Jauniešu skaits, kuri nav nodarbināti un nav iesaistīti izglītības vai apmācības procesā (NEET), kuriem paredzēts sniegt atbalstu

                        0

                        Individualizēto pakalpojumu budžets (EUR)

                        10 127 607

                        EGF pasākumu
                           4
                         īstenošanas budžets (EUR)

                        320 000

                        Kopējais budžets (EUR)

                        10 447 607

                        EGF ieguldījums (60 %) (EUR)

                        6 268 564

               PIETEIKUMA IZVĒRTĒJUMS

               Procedūra

               4.Pieteikumu EGF/2015/003 BE/Ford Genk Beļģija iesniedza 2015. gada 24. martā — 12 nedēļu laikā no dienas, kad bija izpildīti EGF regulas 4. pantā minētie intervences kritēriji. Komisija apliecināja pieteikuma saņemšanu divu nedēļu laikā no pieteikuma iesniegšanas dienas, t. i., 2015. gada 7. aprīlī, un tajā pašā dienā pieprasīja papildu informāciju no Beļģijas. Šī papildu informācija tika sniegta sešu nedēļu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2015. gada 11. augustā.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 5 111 darba ņēmējiem, kas atlaisti no darba uzņēmumā Ford Genk un 11 piegādes uzņēmumos un pakārtotās ražošanas uzņēmumos. Galvenais uzņēmums darbojās ekonomikas nozarē, kas klasificēta NACE 2. redakcijas 29. nodaļā (Automobiļu, piekabju un puspiekabju ražošana). Atlaišanas, ko veicis galvenais uzņēmums, galvenokārt notikušas NUTS
                  5
                2. līmeņa reģionā Limburgā (BE22).

                        Uzņēmumi un atlaisto darba ņēmēju skaits atskaites periodā

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        Kopējais uzņēmumu skaits: 12

                        Kopējais atlaisto darba ņēmēju skaits:

                        4 881

                        To pašnodarbināto personu kopskaits, kuru darbība ir beigusies:

                        0

                        To darba ņēmēju un pašnodarbināto personu kopējais skaits, kuri ir tiesīgi pretendēt uz atbalstu:

                        4 881

               Intervences kritēriji

               6.Beļģija iesniedza pieteikumu saskaņā ar EGF regulas 4. panta 1. punkta a) apakšpunktā minētajiem intervences kritērijiem, kuri par nosacījumu izvirza to, ka četru mēnešu atskaites periodā vismaz 500 darba ņēmēji ir atlaisti kādā dalībvalsts uzņēmumā, ieskaitot darba ņēmēju atlaišanu un/vai pašnodarbinātu personu darbības beigšanos uzņēmuma piegādes uzņēmumos vai pakārtotās ražošanas uzņēmumos.

               7.Pieteikuma četru mēnešu atskaites periods ir no 2014. gada 1. septembra līdz 2014. gada 31. decembrim.

               8.Atskaites periodā atlaisto darba ņēmēju skaits ir šāds:

               –3 701 darba ņēmēju atlaidis uzņēmums Ford Genk,

               –1 180 darba ņēmējus atlaiduši 11 uzņēmuma Ford Genk piegādes uzņēmumi vai pakārtotās ražošanas uzņēmumi.

               Atlaisto darba ņēmēju skaita un darbības beigšanas aprēķināšana

               9.Atskaites periodā atlaisto darba ņēmēju skaits ir aprēķināts šādi:

               –4 858 no datuma, kad darba devējs individuāli paziņo darba ņēmējam par atlaišanu vai darba līguma izbeigšanu,

               –23 no darba līguma faktiskās izbeigšanas vai izbeigšanās datuma.

               Atbalsta saņēmēji, kuri ir tiesīgi pretendēt uz atbalstu

               10.Papildus jau minētajiem darba ņēmējiem atbalsttiesīgi ir arī 230 darba ņēmēji, kas tika atlaisti pirms vai pēc četru mēnešu atskaites perioda. Visus šos darba ņēmējus atlaida pēc vispārēja paziņojuma par plānoto atlaišanu 2012. gada 22. oktobrī. Var noteikt skaidru cēloņsakarību ar notikumu, kurš izraisīja atlaišanu atskaites periodā.

               11.Tāpēc kopējais atbalsttiesīgo saņēmēju skaits ir 5 111.

               Saikne starp darba ņēmēju atlaišanu un globalizācijas izraisītām nozīmīgām strukturālām pārmaiņām pasaules tirdzniecības modeļos

               12.Lai noteiktu saikni starp darba ņēmēju atlaišanu un globalizācijas izraisītām nozīmīgām strukturālām pārmaiņām pasaules tirdzniecības modeļos, Beļģija apgalvo, ka Eiropas autobūves nozare pēdējo desmit gadu laikā ir zaudējusi ievērojamu tirgus daļu. Laikposmā no 2007. gada līdz 2012. gadam vieglo automobiļu ražošana ES-27 dalībvalstīs samazinājās par 14,6 %. Tajā pašā laikposmā Ķīnas tirgus daļa vieglo automobiļu ražošanas nozarē palielinājās vairāk nekā divas reizes.

               13.Šīs tendences galvenais virzītājspēks ir ar globalizāciju saistītas patēriņa ģeogrāfiskā izvietojuma pārmaiņas, jo īpaši straujais pieprasījuma pieaugums Āzijas tirgū, no kura ES ražotāji var gūt mazāku labumu, jo tie tradicionāli šajos tirgos ir bijuši neizdevīgākā situācijā nekā citos. Laikposmā no 2008. gada līdz 2012. gadam reģistrēto vieglo automobiļu skaits ES pastāvīgi samazinājās, izņemot tikai nelielo pieaugumu 2009. gadā
                  6
               .

               Vieglo automobiļu ražošana — starptautisks salīdzinājums (daļa %)
                  7

               14.Diagramma liecina par ES vieglo automobiļu tirgus daļas samazināšanos 2000.–2012. gadā. ES tirgus daļa samazinājās no 32,2 % 2007. gadā līdz 23,2 % 2012. gadā, kas ir samazinājums 28,2 % apmērā.

               15.Kamēr 2007.–2012. gadā vieglo automobiļu ražošana ES samazinājās par 14,6 %, ražošanas apjomi pasaulē absolūtā izteiksmē palielinājās par 18,9 %, jo īpaši Ķīnā (143,3 %), kā arī citās Dienvidaustrumāzijas un Tuvo Austrumu tautsaimniecībās.

               16.Ekonomikas un finanšu krīze pasliktināja situāciju Eiropas autobūves nozarē, un to ir apgrūtinājuši arī importa ierobežojumi trešās valstīs (jaunas importa licencēšanas prasības, piemēram, Argentīnā un Brazīlijā, un paaugstinātas muitas nodevas, piemēram, Krievijā).

               17.Dati par Beļģiju liecina, ka šīs tendences ir pilnībā ietekmējušas Beļģijas autobūves nozari, proti, automobiļu ražošana samazinājās no 596 461 vienībām 2011. gadā līdz 503 504 vienībām 2013. gadā (ražošanas samazinājums 15,58 % apmērā). Tajā pašā laikposmā Beļģijas automobiļu eksports samazinājās par 16,41 %
                  8
               .

               18.Līdz šim saistībā ar NACE 2. redakcijas 29. nodaļu (Automobiļu, piekabju un puspiekabju ražošana) ir iesniegts 21 EGF pieteikums, no kuriem 11 pieteikumi ir pamatoti ar tirdzniecības globalizāciju un 10 — ar globālo finanšu un ekonomikas krīzi.

               Notikumi, kas izraisījuši darba ņēmēju atlaišanu un darbības beigšanu

               19.Minētos darba ņēmēju atlaišanas gadījumus izraisīja Ford rūpnīcas slēgšana Genkā, par ko tika paziņots 2012. gada 22. oktobrī. Aplēsts, ka Ford ražotnes slēgšanas dēļ Limburgas provincē tika zaudētas 8 000 darbvietas (ieskaitot netieši zaudētās darbvietas). Uzņēmuma Ford vadība rūpnīcas slēgšanu Genkā pamatoja ar būtisku ražošanas jaudas pārpalikumu (aptuveni 20 % apmērā) šī uzņēmuma Eiropas filiālē. Ford turpinās trīs montāžas līniju darbību Eiropā un ražotnēs Valensijā (Spānijā) mazākā skaitā ražos modeļus Mondeo, S-MAX un Galaxy.

               20.Ford Genk rūpnīcas slēgšana bija neparedzēta, jo 2010. gadā norisinājās sarunas par nākamo līgumu starp darba dēvēju un darba ņēmējiem, ar kuru līdz 2020. gadam tiktu garantēta darbvietu drošība (vienošanās paredzēja arī personāla izmaksu samazināšanu 12 % apmērā). Ford vadība 2012. gada augustā apstiprināja, ka tā līdz 2020. gadam pildīs panākto vienošanos. Pēc šī paziņojuma parādījās spekulācijas presē, un 2012. gada oktobrī Ford paziņoja par rūpnīcas slēgšanu Genkā.

               21.Par 2013. gadā no rūpnīcas atlaistajiem darba ņēmējiem tika iesniegts pirmais EGF pieteikums, kurš arī bija pamatots ar globalizāciju un pašlaik tiek īstenots
                  9
               . Šis otrais pieteikums ir saistīts ar darba ņēmēju atlaišanu Ford Genk rūpnīcā, kas tika veikta 2014. gadā līdz ražotnes pilnīgai slēgšanai 2014. gada decembrī.

               Paredzamā atlaišanas ietekme uz ekonomiku un nodarbinātību vietējā, reģionālā un valsts līmenī

               22.Ford Genk slēgšanas ietekme uz reģiona ekonomiku analizēta Haseltas Universitātes Uzņēmējdarbības un inovācijas zināšanu centra (KIZOK) sagatavotajā pētījumā
                  10
               . Pētījumā norādīts uz Limburgas ekonomikai nodarīto ievērojamo kaitējumu — kopumā zaudēts vairāk nekā 8 000 darbvietu (ieskaitot netieši zaudētās darbvietas), bezdarba līmenis pieaudzis par 1,8–2 procentu punktiem (kas ir reģiona bezdarba līmeņa pieaugums līdz 29,4 % apmērā — no 6,8 % līdz 8,8 %), IKP samazinājies par 2,6 līdz 2,9 % un, ņemot vērā autobūves nozares lielo nozīmi attiecībā uz darba ražīgumu reģionā, ir iespējama darba ražīguma samazināšanās 10,9 % apmērā. Turklāt bijušajiem Ford darba ņēmējiem būs ļoti grūti atrast jaunu darbu, jo šajā reģionā ir ļoti maz brīvu darbvietu un ļoti augsta bezdarba koncentrācija.

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               23.Aprēķinātais to atlaisto darba ņēmēju skaits, kuri varētu piedalīties pasākumos, ir 4 500. Šos darba ņēmējus pēc to dzimuma, pilsonības un vecuma grupas var iedalīt šādi.

                        Kategorija

                        Paredzēto atbalsta
                           saņēmēju skaits

                        Dzimums:

                        Vīrieši:

                        3 956

                        (87,9 %)

                        Sievietes:

                        544

                        (12,1 %)

                        Pilsonība:

                        ES pilsoņi:

                        4 474

                        (99,4 %)

                        Nav ES pilsoņi:

                        26

                        (0,6 %)

                        Vecuma grupa:

                        15–24 gadi:

                        19

                        (0,4 %)

                        25–29 gadi:

                        85

                        (1,9 %)

                        30–54 gadi:

                        3 154

                        (70,1 %)

                        55–64 gadi:

                        1 240

                        (27,6 %)

                        vairāk nekā 64 gadi:

                        2

                        (0,0 %)

               Ierosināto darbību attiecināmība

               24.Individualizētie pakalpojumi, kas sniedzami atlaistajiem darba ņēmējiem, sastāv no šādām darbībām.

               (1)Individuāla palīdzība darba meklēšanā, lietu pārvaldība un vispārīgas informācijas pakalpojumi

               –Tīmekļa vietnes atklāšana. Tīmekļa vietnes izveide, kurā ietverta galvenā informācija par atbalstu, ko sniedz uzņēmumiem izveidotās nodarbinātības struktūras. Šī tīmekļa vietne būs noderīga gan atlaistajiem darba ņēmējiem, gan iespējamiem jauniem darba devējiem.

               –Lielo klientu vadītājs. Ievērojams skaits iespējamo darba devēju (būvniecības uzņēmumi, MVU, veselības aprūpes organizācijas un publiskās iestādes) ir pauduši interesi pieņemt darbā dažus bijušos Ford darba ņēmējus. Lielo klientu vadītājs koordinēs visas šīs iniciatīvas pasākumā “Darbvietas Limburgai” (“Jobs for Limburg”).

               –Sociālās intervences konsultanti. Sociālās intervences dienests sniegs pirmo palīdzību un atbalstu saistībā ar administratīvajām lietām un veiks individuālas intervijas, lai izveidotu katra darba meklētāja profilu.

               –Informācija par profesionālās izglītības un apmācības iespējām. Šajā pasākumā būs ietvertas vispārīgas informācijas sesijas par darba iespējām, piemēram, valsts dzelzceļu tīkla uzņēmumā Infrabel. Šajās informācijas sesijās, ko bijušajiem Ford darba ņēmējiem īpaši organizēs iespējamie darba devēji, tiks izskaidrotas kvalifikācijas vajadzības darbam uzņēmumos. Kā arī sesiju mērķis būs mudināt dalībniekus aktīvi iesaistīties darba meklēšanā uzņēmumos.

               –Uz aktīvo nodarbinātību vērstas konsultācijas. Nodarbinātības veicināšanas pasākums, kurā konsultanti dibina tiešus kontaktus ar darba devējiem, lai sniegtu atbalstu darba meklētājiem, kuriem paredzēta palīdzība. Šī pasākuma ietvaros atbalsta saņēmēji arī apmeklē uzņēmumus.

               –Darba gadatirgi. Tajos vairāki iespējamie nākamie darba devēji piedāvā atlaisto darba ņēmēju īpašajām kompetencēm atbilstošu darbu. Šie darba gadatirgi tiks rīkoti sadarbībā ar darbā iekārtošanas uzņēmumiem un nozares organizācijām.

               –Apmācība par pieteikšanos darbam. Lai nostiprinātu atbalsta saņēmēju pozīciju darba tirgū, darbā iekārtošanas aģentūras piedāvā standarta apmācības kursus par pieteikšanos darbam. Specializēti uzņēmumi vadīs papildu apmācības kursus par pieteikšanos darbam, piem., kursus, kas organizēti tādām īpašām mērķgrupām kā personām, kam attiecīgā valoda nav dzimtā valoda, un gados vecākiem darba meklētājiem.

               –Papildu konsultācijas un kompetences apzināšana uz karjeru vērstas individualizētas apmācības kontekstā. Atbalsta saņēmēju kompetenču padziļināta izpēte dažādos reintegrācijas procesa posmos. Šī izpēte tiks veikta, lai veicinātu to, ka klientiem vajadzības gadījumā tiek sniegta vēl specializētāka palīdzība.

               (2)Apmācība un pārkvalifikācija

               –Apmācība un kompetences stiprināšana. Kursi darba meklētājiem, kas tiks nodrošināti kā individualizētas mācības un apmācība daudzās jomās, kas vērstas uz pakalpojumu nozari un vairākām rūpniecības nozarēm. Apmācības kursus var sniegt, izmantojot “mācības grupā”, kur visiem dalībniekiem ir kopējs mācību plāns, vai “atklātas mācības”, kur tiek izveidoti individuāli mācību plāni. Dažus pamatapmācības pasākumus nodrošinās Flandrijas Nodarbinātības un profesionālās apmācības dienests. Specializētāki apmācības kursi tiks rīkoti sadarbībā ar nozaru apmācības fondiem, apmācības centru Syntra (Limburgā) vai uzticēti citiem, ārējiem apmācības sniedzējiem. Šis pasākums ietvers arī ilgstošu vai īslaicīgu stažēšanos, kas būs kā atsevišķs nodarbinātības veicināšanas pasākums vai daļa no apmācības plāna. Pabeidzot apmācību, var iegūt sertifikātu, ko atzīst Flandrijas Nodarbinātības dienests, vai akreditētas izglītības diplomu.

               –Apmācība, ko nodrošina bijušais darba devējs. 2015. gada pirmajā pusgadā uzņēmums Ford ierobežotam skaitam bijušo darba ņēmēju nodrošina vairākus apmācības kursus. Tiem ir galvenokārt tehnisks raksturs.

               –Nodarbinātība, izmantojot individuālu profesionālo apmācību (IBO). Šis pasākums ietver mācības darbavietā, kas nodrošina apmācību reālos darba apstākļos un palielina darba meklētāju iespējas atrast darbu. Beidzoties apmācībai, iesaistītajiem uzņēmumiem ir pienākums darba meklētājam piedāvāt vai nu darba līgumu uz nenoteiktu laiku, vai arī pagaidu darba līgumu, kura ilgums atbilst vismaz apmācības ilgumam.

               (3)Pabalsti un stimuli

               –Piemaksa darba devējam par pieņemšanu darbā. No 2015. gada 1. janvāra uzņēmumi Genkas teritorijā, kuri nodarbina paredzētu atbalsta saņēmēju, var saņemt darbā pieņemšanas piemaksu. Darbā pieņemšanas piemaksa atkarībā no darba meklētāja tiesībām ir EUR 2 000 vai EUR 3 000 par pilnas slodzes darbu. Kaut arī darba līgums var būt pastāvīgs vai uz ierobežotu laiku, 18 mēnešu periodā ir jābūt vismaz 12 nodarbinātības mēnešiem un jāizpilda šādi nosacījumi — darba attiecības nevar būt uzsāktas pirms 2015. gada 1. janvāra, darbā pieņemšanas piemaksu uzņēmums var pieprasīt tikai vienreiz un pabalstu vienam un tam pašam atlaistajam darba ņēmējam var piešķirt tikai vienreiz. Īstenošanas perioda laikā darba devējs, kurš gūst labumu no šī pasākuma, darbā pieņemšanas piemaksu par personām, kuras ietilpst šī priekšlikuma mērķgrupā, nevar saņemt no citiem avotiem.

               25.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

               26.Beļģija ir sniegusi nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Beļģijas iestādes ir apliecinājušas, ka EGF finansiālais ieguldījums neaizstās minētās darbības.

               Paredzamais budžets

               27.Paredzamās kopējās izmaksas ir EUR 10 447 607, kas ietver izdevumus par individualizētajiem pakalpojumiem EUR 10 127 607 apmērā un izdevumus par sagatavošanās, pārvaldības, informācijas un publicitātes, kontroles un ziņojumu sniegšanas pasākumiem EUR 320 000 apmērā.

               28.Kopējais finansiālais ieguldījums, kas pieprasīts no EGF, ir EUR 6 268 564 (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)
                           11

                        Aplēstās kopējās izmaksas

                        (EUR)

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Tīmekļa vietnes atklāšana

                        4 500

                        10 000

                        Lielo klientu vadītājs

                        4 500

                        7

                        30 000

                        Sociālās intervences konsultants (SIK)

                        4 500

                        111

                        500 000

                        Informācija par profesionālās izglītības un apmācības iespējām

                        4 500

                        20 000

                        Uz aktīvo nodarbinātību vērstas konsultācijas

                        1 000

                        870

                        870 000

                        Darba gadatirgi

                        4 500

                        30 000

                        Apmācība par pieteikšanos darbam

                        1 600

                        251

                        401 600

                        Papildu konsultācijas un kompetences apzināšana uz karjeru vērstas individualizētas apmācības kontekstā

                        1 000

                        128

                        128 000

                        Iekšējie apmācības kursi Flandrijas Nodarbinātības un profesionālās apmācības dienesta (VDAB) centrā

                        1 000

                        2 510

                        2 510 000

                        Apmācība, kas konkursa kārtībā uzticēta ārpakalpojumu sniedzējiem

                        400

                        5 020

                        2 008 000

                        Apmācības kursi sadarbībā ar nozaru apmācības fondiem: FTML, LIMOB, LIMTEC

                        422

                        2 287

                        965 324

                        Apmācības kursi sadarbībā ar Syntra

                        200

                        4 500

                        900 000

                        Stažēšanās

                        1 200

                        617

                        739 800

                        Ford nodrošināta apmācība

                        168

                        967

                        162 383

                        Nodarbinātība, izmantojot individuālu profesionālo apmācību (IBO)

                        750

                        470

                        352 500

                        Starpsumma (a):

                        Procentuāli no individualizēto pakalpojumu kopuma

                        –

                        9 627 607

                        (95,06 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Piemaksa darba devējam par pieņemšanu darbā

                        200

                        2 500

                        500 000

                        Starpsumma (b):

                        Procentuāli no individualizēto pakalpojumu kopuma:

                        –

                        500 000

                        (4,94 %)

                         Darbības saskaņā ar EGF regulas 7. panta 4. punktu

                        1. Sagatavošanās pasākumi

                        –

                        0

                        2. Pārvaldība

                        –

                        100 000

                        3. Informācija un publicitāte

                        –

                        20 000

                        4. Kontrole un ziņojumu sniegšana

                        –

                        100 000

                        5. Pārējie

                        100 000

                        Starpsumma (c):

                        Procentuāli no kopējām izmaksām:

                        –

                        320 000

                        (3,06 %)

                        Kopējās izmaksas (a + b + c):

                        –

                        10 447 607

                        EGF ieguldījums (60 % no kopējām izmaksām)

                        –

                        6 268 564

               29.To darbību izmaksas, kuras iepriekš minētajā tabulā norādītas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Beļģija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos.

               Izdevumu atbilstības periods

               30.Beļģija sāka sniegt individualizētos pakalpojumus paredzētajiem atbalsta saņēmējiem 2014. gada 1. janvārī. Tāpēc par izdevumiem saistībā ar 24. punktā minētajām darbībām ir tiesības saņemt EGF finansiālu ieguldījumu no 2014. gada 1. janvāra līdz 2017. gada 24. martam.

               31.Beļģijai administratīvie izdevumi, lai īstenotu EGF, sāka rasties 2014. gada 1. septembrī. Tāpēc par izdevumiem saistībā ar sagatavošanās, pārvaldības, informācijas un publicitātes, kontroles un ziņojumu sniegšanas pasākumiem ir tiesības saņemt EGF finansiālu ieguldījumu no 2014. gada 1. septembra līdz 2017. gada 24. septembrim.

               Papildināmība ar darbībām, ko finansē no valstu vai Savienības fondiem

               Valsts priekšfinansējuma vai līdzfinansējuma avoti ir vairākas ar minēto pieteikumu saistītas personas:

               Flandrijas Nodarbinātības un profesionālās apmācības dienests (VDAB);

               Valsts nodarbinātības dienests (RVA);

               Limburgas provinces pašvaldība;

               Genkas pilsēta;

               Limburgas Metālapstrādes nozares nodarbinātības un apmācības fonds (FTML);

               Limburgas Metālapstrādes nozares darbinieku apmācības institūts (LIMOB);

               Apmācības centrs Syntra;

               Ford.

               32.Beļģija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm

               33.Beļģija ir norādījusi, ka saskaņotais individualizēto pakalpojumu kopums ir izstrādāts, apspriežoties ar paredzētajiem atbalsta saņēmējiem, to pārstāvjiem, sociālajiem partneriem, vietējām, reģionālām un valsts nodarbinātības struktūrām un apmācības iestādēm, kā arī ar uzņēmumu.

               Pārvaldības un kontroles sistēmas

               34.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Beļģija paziņoja Komisijai, ka finansiālo ieguldījumu pārvaldīs un kontrolēs tās pašas struktūras, kuras pārvalda un kontrolē Eiropas Sociālā fonda (ESF) finansējumu Flandrijā.

               Attiecīgās dalībvalsts uzņemtās saistības

               35.Beļģija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par kolektīvo atlaišanu,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātajām darbībām tiks papildinātas no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               36.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  12
               .

               37.Izskatot pieteikumu attiecībā uz nosacījumiem, kas izklāstīti EGF regulas 13. panta 1. punktā un ņemot vērā paredzēto atbalsta saņēmēju skaitu, ierosinātās darbības un paredzētās izmaksas, Komisija ierosina izmantot EGF līdzekļus EUR 6 268 564 apmērā, kas atbilst 60 % no ierosināto darbību kopējām izmaksām, lai sniegtu finansiālu ieguldījumu pieteikumā minēto pasākumu īstenošanā.

               38.Ierosināto lēmumu izmantot EGF kopīgi pieņems Eiropas Parlaments un Padome, kā paredzēts Eiropas Parlamenta, Padomes un Komisijas 2013. gada 2. decembra Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību
                  13
                13. punktā.

               Saistītie tiesību akti

               39.Vienlaikus ar priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju EUR 6 268 564 apmērā.

               40.Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu
                  (Beļģijas pieteikums — EGF/2015/003 BE/Ford Genk)

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  14
                un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  15
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies, jo globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un palīdzēt viņiem no jauna iekļauties darba tirgū.

               (2)EGF nepārsniedz maksimālo gada apjomu EUR 150 miljonu apmērā (2011. gada cenās), kā noteikts Padomes Regulas (ES, Euratom) Nr. 1311/2013
                  16
                12. pantā.

               (3)Beļģija 2015. gada 24. martā iesniedza pieteikumu EGF/2015/003 BE/Ford Genk finansiālā ieguldījuma saņemšanai no EGF pēc darba ņēmēju atlaišanas un darbības izbeigšanas (turpmāk “atlaišana”) uzņēmumā Ford Genk un 11 piegādes uzņēmumos un pakārtotās ražošanas uzņēmumos. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Minētais pieteikums atbilst prasībām EGF finansiālā ieguldījuma noteikšanai saskaņā ar minētās regulas 13. pantu.

               (4)Tādēļ EGF būtu jāizmanto, lai sniegtu finansiālu ieguldījumu EUR 6 268 564 apmērā saistībā ar Beļģijas iesniegto pieteikumu.

               (5)Lai saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai nodrošinātu EUR 6 268 564 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no ... [lēmuma pieņemšanas diena]*.

                  17Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 347, 20.12.2013., 855. lpp.

                     (2)
                  EGF regulas 3. panta nozīmē.

                     (3)
                  OV L 393, 30.12.2006., 1. lpp.

                     (4)
                  Saskaņā ar Regulas (ES) Nr. 1309/2013 7. panta 4. punktu.

                     (5)
                  Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (6)
                  Eiropas Autoražotāju asociācijas 2013. gada pusgada ziņojums.

                     (7)
                  ECEA, The automobile Industry Pocket Guide 2013.

                     (8)
                  FEBIAC (la Fédération Belge de l'Automobile et du Cycle): http://www.febiac.be/public/statistics.aspx?lang=FR.

                     (9)
                  COM(2014) 532 final.

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters and Prof. Dr. Mark Vancauteren: Studie van de Economische Impact van de Sluiting van Ford Genk, 2012. gada novembris.

                     (11)
                  Uz dalībnieku skaitu un kopējām izmaksām balstītas aptuvenās vērtības.

                     (12)
                  OV L 347, 20.12.2013., 884. lpp.

                     (13)
                  OV C 373, 20.12.2013., 1. lpp.

                     (14)
                  OV L 347, 20.12.2013., 855. lpp.

                     (15)
                  OV C 373, 20.12.2013., 1. lpp.

                     (16)
                  Padomes Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

                     (17)
                   Datums jāievieto Parlamentam pirms publicēšanas OV.


               EIROPAS KOMISIJA
            Brisel?, 27.5.2015
            COM(2015) 238 final
            Priekšlikums
            EIROPAS PARLAMENTA UN PADOMES LĒMUMS
            par elastības instrumenta izmantošanu pagaidu pasākumiem starptautiskās aizsardzības jomā par labu Itālijai un Grieķijai

               PASKAIDROJUMA RAKSTS

               Ar Padomes Regulu (ES, EURATOM) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam
                  1
               , ir atļauts izmantot elastības instrumentu, lai finansētu skaidri noteiktus izdevumus, ko nav iespējams finansēt, nepārsniedzot daudzgadu finanšu shēmas vienai vai vairākām izdevumu kategorijām noteiktos maksimālos apjomus.

               Saskaņā ar Padomes Regulas Nr. 1311/2013 11. pantu un Eiropas Parlamenta, Padomes un Komisijas 2013.gada 2. decembra Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību
                  2
                12. punktu un pēc tam, kad bija izskatītas visas iespējas apropriāciju pārdalīšanai un izsmelta visa nepiešķirtu līdzekļu rezerve izdevumu kategorijā Drošība un pilsoniskums (3. izdevumu kategorija), Komisija ierosina izmantot elastības instrumentu. Elastības instrumenta izmantošana attieksies uz summu EUR 123 966 698 apmērā, kas pārsniedz 3. izdevumu kategorijai noteikto maksimālo apjomu un ir paredzēta, lai papildinātu Eiropas Savienības 2016. finanšu gada vispārējā budžeta finansējumu nolūkā finansēt pagaidu pasākumu kopumu patvēruma jomā, lai palīdzētu mazināt tūlītēju un ārkārtēju spiedienu uz patvēruma un migrācijas sistēmu Itālijā un Grieķijā; pasākumu kopējās izmaksas 2016. gadā tiek lēstas EUR 150 000 000 apmērā.

               Ierosinātajai elastības instrumenta izmantošanai 2016. gadā atbilstošās maksājumu apropriācijas ir paredzēts pilnībā izmantot 2017. gadā un tās tiks iekļautas 2017. gada budžeta projektā.

               Komisija atgādina, ka šo lēmumu publicē Eiropas Savienības Oficiālajā Vēstnesī ne vēlāk kā Eiropas Savienības 2016. finanšu gada vispārējo budžetu.

               Priekšlikums

               EIROPAS PARLAMENTA UN PADOMES LĒMUMS

               par elastības instrumenta izmantošanu pagaidu pasākumiem starptautiskās aizsardzības jomā par labu Itālijai un Grieķijai

               EIROPAS PARLAMENTS UN EIROPAS SAVIENĪBAS PADOME,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  3
                un jo īpaši tā 12. punktu,

               ņemot vērā Eiropas Komisijas priekšlikumu,

               tā kā:

               (1)Ar 11. pantu Padomes Regulā Nr. 1311/2013, ar ko nosaka daudzgadu finanšu shēmu 2014.–2020. gadam
                  4
               , ir izveidots elastības instruments, kura ikgadējais maksimālais apjoms ir 471 miljons euro (2011. gada cenās).

               (2)Pēc tam, kad bija izskatītas visas iespējas apropriāciju pārdalīšanai izdevumu kategorijā Drošība un pilsoniskums (3. izdevumu kategorija) un izsmelta visa nepiešķirtu līdzekļu rezerve, Komisija ierosina izmantot EUR 123 966 698 miljonus no elastības instrumenta, lai papildinātu Eiropas Savienības 2016. finanšu gada vispārējā budžeta finansējumu, pārsniedzot 3. izdevumu kategorijai noteikto maksimālo apjomu, pagaidu pasākumu kopumam patvēruma jomā, lai palīdzētu mazināt tūlītēju un ārkārtēju spiedienu uz patvēruma un migrācijas sistēmu Itālijā un Grieķijā. Kopējās minēto pasākumu izmaksas 2016. gadā tiek lēstas EUR 150 000 000 apmērā.

               (3)Ierosinātajai elastības instrumenta izmantošanai 2016. gadā atbilstošās maksājumu apropriācijas ir paredzēts pilnībā izmantot 2017. gadā un tās tiks iekļautas 2017. gada budžeta projektā.

               IR PIEŅĒMUŠI ŠO LĒMUMU.

               1. pants

               Attiecībā uz Eiropas Savienības vispārējo budžetu 2016. finanšu gadam elastības instrumentu izmanto, lai par EUR 123 966 698 palielinātu saistību apropriācijas virs izdevumu kategorijas Drošība un pilsoniskums (3. izdevumu kategorija) noteiktā maksimālā apjoma

               Minētās summas izmanto nolūkā papildināt finansējumu pagaidu pasākumu kopumam patvēruma jomā, lai palīdzētu mazināt tūlītēju un ārkārtēju spiedienu uz patvēruma un migrācijas sistēmu Itālijā un Grieķijā.

               Ierosinātajai elastības instrumenta izmantošanai 2016. gadā atbilstošās maksājumu apropriācijas ir paredzēts pilnībā izmantot 2017. gadā un tās tiks iekļautas 2017. gada budžeta projektā.

               2. pants

               Šo lēmumu publicē Eiropas Savienības Oficiālajā Vēstnesī.

               Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 347, 20.12.2013., 884. lpp.

                     (2)
                  OV C 373, 20.12.2013., 1. lpp.

                     (3)
                  OV C 373, 20.12.2013., 1. lpp.

                     (4)
                  OV L 347, 20.12.2013., 884. lpp.


Svarīgs juridisks paziņojums

|

52007PC0559

Priekšlikums Eiropas Parlamenta un Padomes lēmums par Padomes direktīvas 76/769/EEK grozījumiem attiecībā uz dažu bīstamo vielu — 2 (2 metoksietoksi)etanola, 2 (2 butoksietoksi)etanola, metilēndifenildiizocianāta, cikloheksāna un amonija nitrāta — un to preparātu tirgū laišanas un lietošanas ierobežojumiem (Padomes direktīvas 76/769/EEK grozījumi) {SEC(2007) 1237} {SEC(2007) 1238}  /* COM/2007/0559 galīgā redakcija - COD 2007/0200 */

	[pic] | EIROPAS KOPIENU KOMISIJA |Briselē, 2.10.2007COM(2007) 559 galīgā redakcija2007/0200 (COD)PriekšlikumsEIROPAS PARLAMENTA UN PADOMES LĒMUMSpar Padomes Direktīvas 76/769/EEK grozījumiem attiecībā uz dažu bīstamo vielu — 2-(2-metoksietoksi)etanola, 2-(2-butoksietoksi)etanola, metilēndifenildiizocianāta, cikloheksāna un amonija nitrāta — un to preparātu tirgū laišanas un lietošanas ierobežojumiem (Padomes Direktīvas 76/769/EEK grozījumi)(iesniegusi Komisija){SEC(2007) 1237}{SEC(2007) 1238}PASKAIDROJUMA RAKSTS1. PRIEKŠLIKUMA KONTEKSTSAr Padomes 1976. gada 27. jūlija Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem noteikti pamatprincipi visā Eiropas Savienībā harmonizētiem noteikumiem par bīstamu vielu un preparātu laišanu tirgū un to lietošanu.Direktīvu 76/769/EEK izmanto, lai pārvaldītu bīstamo vielu radīto risku cilvēka veselībai un videi. Direktīvas 76/769/EEK I pielikumā iekļautās bīstamās vielas un preparātus drīkst laist tirgū un lietot, ievērojot konkrētus nosacījumus.Priekšlikumā ierosināts šādu piecu vielu risku pārvaldībai tās iekļaut Direktīvas 76/769/EEK I pielikumā:-  2-(2-metoksietoksi)etanols (DEGME),-  2-(2-butoksietoksi)etanols (DEGBE),-  metilēndifenildiizocianāts (MDI),-  cikloheksāns,-  amonija nitrāts (AN).Saskaņā ar Padomes 1993. gada 23. marta Regulu (EEK) Nr. 793/93 par esošo vielu riska faktoru novērtējumu un kontroli tika veikts DEGME, DEGBE, MDI un cikloheksāna radīto risku novērtējums. Šajos riska novērtējumos tika identificēti riski cilvēka veselībai, patērētājiem lietojot šīs četras vielas saturošus preparātus. Komisijas Ieteikumā 1999/721/EK[1] un Ieteikumā 2007/xxx/EK[2], kuri pieņemti saskaņā ar Regulu (EEK) Nr. 793/93, kā piemērotākā patērētājiem radīto risku ierobežošanas stratēģija minēti tirgū laišanas un lietošanas ierobežojumi, kurus nosaka Kopienas līmenī saskaņā ar Padomes Direktīvu 76/769/EEK.Amonija nitrāts ir viela, kura var iedarboties kā oksidētājs, un ar to saistītais risks, kam jāpievērš uzmanība, ir spēja eksplodēt maisījumā ar citām vielām. ES amonija nitrātu plaši izmanto par mēslošanas līdzekli, un pirms amonija nitrāta laišanas tirgū amonija nitrāta minerālmēsliem jāatbilst dažām obligātajām drošības prasībām.1.1. Ķīmisko vielu īss apskats (ķīmiskie nosaukumi un lietojumi)1.1.1. 2-(2-metoksietoksi)etanols (DEGME)2-(2-metoksietoksi)etanols (DEGME) ir pieskaitāms glikola ēteru grupai, un to galvenokārt izmanto visdažādākajiem lietojumiem šķīdinātāju sastāvā. Šī viela identificēta ar CAS numuru 111-77-3 un EINECS numuru 203-906-6.DEGME galvenokārt tiek izmantots par pretapledošanas piedevu reaktīvo dzinēju degvielai. Bez tam DEGME izmanto arī par ķīmisko starpproduktu, pamata ķīmisko vielu (šķīdinātāju tehnoloģiskajos procesos, šķīdinātāju lakām un krāsām, krāsu noņēmējos, tīrīšanas līdzekļos, pašspodrinošajās emulsijās, grīdu hermētiķiem, vējstiklu mazgāšanas šķidrumos, ādas kopšanas un ādas mazgāšanas līdzekļos (ziepēs)[3].1.1.2. 2-(2-butoksietoksi)etanols (DEGBE)2-(2-metoksietoksi)etanols (DEGBE) ir pieskaitāms glikola ēteru grupai, un to galvenokārt izmanto visdažādākajiem lietojumiem šķīdinātāju sastāvā. Šī viela identificēta ar CAS numuru 112-34-5 un EINECS numuru 203-961-6.DEGBE ir dažādu krāsu, detergentu un tīrīšanas līdzekļu sastāvā. Šīs vielas galvenā funkcija ir dažādu maisījumu komponentu šķīdināšana gan ūdens, gan neūdens šķīdumu sistēmās[4].1.1.3. metilēndifenildiizocianāts (MDI)Metilēndifenildiizocianāts (MDI) ir dažādi izomēri savienojumi, kuru summārā formula ir C15H10N2O2. Materiāls, ko apzīmē ar EINECS numuru 247-714-0 un CAS numuru 26447-40-5, ir visu izomēru maisījums, kā arī atsevišķi tā izomēri, arī gadījumā, ja konkrētajam izomēram jau ir savs CAS vai EINECS numurs.MDI visā pasaulē galvenokārt izmanto cietā putupoliuretāna ražošanā. Tam ir dažādi lietojumi arī krāsu un pārklājumu, adhezīvu, hermētiķu (arī ūdensizturīgu pārklājumu), elastomēru, kā arī apavu ražošanā. To izmanto arī par saistvielu kokskaidu plātņu ražošanā (koksnes daļiņu saistīšanai) un liešanas veidņu ražošanā[5].1.1.4. CikloheksānsCikloheksāns ir ciklisks alkāns, kura molekulārā formula ir C6H12. Šī viela identificēta ar CAS numuru 110-82-7, un EINECS numuru 203-806-2.Cikloheksānu galvenokārt izmanto par šķīdinātāju adhezīvu sastāvā (cikloheksāns kopā ar citiem šķīdinātājiem). Tie galvenokārt ir adhezīvi uz „neoprēna” (polihloroprēna) bāzes, kurus izmanto ādu apstrādes rūpniecībā (apavu ražošanā), būvniecībā (grīdas segumi) un automobiļu aprīkojuma ražošanā). Adhezīvus, kas satur cikloheksānu, galvenokārt izmanto profesionāļi, tomēr tie ir paredzēti arī lietošanai sadzīvē „prasmīgajām rokām” domātajos produktos[6].1.1.5. Amonija nitrāts (AN)Amonija nitrāts, molekulārā formula NH4NO3, identificēts ar CAS numuru 6484-52-2 un EINECS numuru 229-347-8. Lai gan tas oficiāli nav klasificēts kā oksidētājs, zināmos apstākļos tam var būt spēcīga oksidētāja īpašības.Amonija nitrātu visā ES plaši izmanto ne tikai par mēslošanas līdzekli, tas ir arī galvenā sastāvdaļa sprāgstvielā ANFO (amonija nitrāta degmaisījums). Amonija nitrātu izmanto par mēslošanas līdzekli gan atsevišķi, gan maisījumos kopā ar citām augu barības elementus saturošām vielām. Saskaņā ar minerālmēslu nozarē lietoto terminoloģiju tos attiecīgi sauc par vienkāršajiem un kompleksajiem minerālmēsliem, bet tiesību aktos par ķīmiskajām vielām attiecīgie termini ir vielas un preparāti. Mēslošanas līdzekļus ar slāpekļa saturu virs 28 % parasti sauc par amonija nitrāta minerālmēsliem.1.2. Riska novērtēšana un riska pārvaldības pasākumi1.2.1. 2-(2-metoksietoksi)etanols (DEGME)Riska novērtējumā, kuru saskaņā ar Padomes Regulu (EEK) Nr. 793/93 veikusi Nīderlande, izdarīts secinājums, ka ir jāierobežo risks cilvēka veselībai (darba ņēmēju un patērētāju). Risks patērētājiem saistīts ar DEGME izmantošanu krāsu un krāsas noņēmēju sastāvā.Riska novērtējuma pārskats tika iesniegts Toksikoloģijas, ekotoksikoloģijas un vides zinātniskajai komitejai ( CSTEE ), kura par to pieņēmusi atzinumu 6. plenārsēdē, kas notika 1998. gada 27. novembrī[7]. Izņemot vispārīga rakstura piezīmi noteiktajām arodekspozīcijas robežvērtībām, kuras CSTEE pilnībā neatbalstīja, riska novērtēšanas pārskats kopumā tika atzīts par kvalitatīvu.Komisijas Ieteikumā 1999/721/EK[8] norādīta patērētājiem radītā riska ierobežošanas stratēģija, lai novērstu krāsās un krāsu noņēmējos esošā DEGME kaitīgo iedarbību caur ādu. Attiecībā uz darba ņēmējiem tika uzskatīts, ka adekvātu aizsardzību pret riskiem, kas saistīti ar DEGME, nodrošina jau patlaban spēkā esošie tiesību akti, kas pieņemti saskaņā ar Padomes Direktīvu 98/24/EK[9].No Krāsu, tipogrāfijas krāsu un mākslinieku krāsu ražotāju Eiropas padomes ( European Council of the Paint, Printing Ink and Artists’ Colours Industry ; CEPE ) 2000. gadā veiktā pētījuma izriet, ka DEGME patērētājiem sadzīves vajadzībām lietotajās krāsās izmanto pavisam nedaudz. Uzņēmumiem, kuri ir tās locekļi, CEPE ieteikusi izmantot DEGME aizstājējus visām patērētājiem sadzīves vajadzībām lietotajām krāsām, un patlaban DEGME šādām vajadzībām vairs netiek izmantots.Komisija 2006. gada decembrī sazinājās ar krāsas noņēmēju ražotājiem Eiropā, kuri apstiprināja, ka vairs nepārdod DEGME sadzīves vajadzībām.1.2.2. 2-(2-butoksietoksi)etanols (DEGBE)Riska novērtējumā, kuru saskaņā ar Padomes Regulu (EEK) Nr. 793/93 izdarījusi Nīderlande, izdarīts secinājums, ka ir jāierobežo risks cilvēka veselībai (darba ņēmēju un patērētāju). Secinājumi par nepieciešamību ierobežot patērētājiem radīto risku pamatojas uz DEGBE izmantošanu krāsu lietojumos izsmidzinot.Riska novērtējuma pārskats tika iesniegts Toksikoloģijas, ekotoksikoloģijas un vides zinātniskajai komitejai ( CSTEE ), kura par to pieņēmusi atzinumu 6. plenārsēdē, kas notika 1998. gada 27. novembrī[10]. Izņemot vispārīga rakstura piezīmi noteiktajām arodekspozīcijas robežvērtībām, kuras CSTEE pilnībā neatbalstīja, riska novērtēšanas pārskats kopumā tika atzīts par kvalitatīvu.Komisijas Ieteikumā 1999/721/EK noteikta DEGBE radītā riska samazināšanas stratēģija[11]. Stratēģijā ir ieteikums nepārdot patērētājiem sadzīves vajadzībām DEGBE saturošas krāsas, kuras paredzētas lietošanai ar izsmidzināšanu. Turklāt par DEGBE saturošām krāsām, kas jau ir laistas tirgū pārdošanai iedzīvotājiem sadzīves vajadzībām, jābūt nepārprotamai norādei, ka tās nedrīkst lietot ar izsmidzināšanu. Attiecībā uz darba ņēmējiem tika uzskatīts, ka adekvātu aizsardzību pret riskiem, kas saistīti ar DEGBE, nodrošina jau patlaban spēkā esošie tiesību akti, kas pieņemti saskaņā ar Padomes 1998. gada 7. aprīļa Direktīvu 98/24/EK.Komisija 2001. gadā veikusi pētījumu par „priekšrocībām un trūkumiem, kas saistīti ar DEGBE tirdzniecības un lietošanas ierobežojumu noteikšanu visā Kopienā”. Pētījumā izvērtētas ar ierobežojumu iespējamu noteikšanu saistītās (ekonomiska rakstura un citas) priekšrocības un trūkumi, par aizstājējiem izmantojamo vielu piemērotība, kā arī iespējamā ietekme uz mazo un vidējo uzņēmumu darbību. Pētījumā izvērtēti vairāki iespējamie riska samazināšanas pasākumi, kurus varētu pieņemt, piemēram, aizliegums izmantot DEGBE saturošus preparātus krāsošanai ar izsmidzināšanu, vai papildu prasības par marķējumu. DEGBE maksimāli pieļaujamā satura ierobežojums krāsās lietojumiem krāsošanai ar izsmidzināšanu tika uzskatīts par piemērotu riska novēršanas pasākumu attiecībā uz patērētājiem.Pēc apspriešanas to kompetento iestāžu darba grupā, kas ir atbildīgas par Direktīvas 76/769/EEK īstenošanu (darba grupa par ierobežojumiem) 2007. gada februārī Skābekli saturošo šķīdinātāju ražotāju apvienība ( Oxygenated Solvents Producers Association; OSPA ) sniegusi jaunu informāciju par DEGBE toksiskumu un kaitīgo iedarbību[12], kuru izvērtējusi Nīderlande, kas ir ES izraudzītā ziņotāja dalībvalsts riska novērtēšanai. Izmantojot informāciju no pētījuma par dzeramo ūdeni, ietekme uz plaušām ieelpojot tika novērtēta nevis par sistēmiskas iedarbības, bet par vietēja rakstura akūtu, un, pamatojoties uz konservatīviem apsvērumiem attiecībā uz ieelpojamo frakciju un aerosolu daļiņu lieluma sadalījumu, tika izdarīts secinājums, ka krāsās, kas paredzētas lietošanai ar izsmidzināšanu, DEGBE ir nekaitīgs koncentrācijā līdz 3 %. Līdzīgs novērtējums tika izdarīts arī par citām krāsām, kas satur DEGBE, atzīstot, ka DEGBE tvaiki, kas izdalās no virsmām, kas krāsotas ar otu vai rullīti, no toksikoloģijas viedokļa nerada bažas. Tādējādi netika konstatēti riski, kas saistīti ar lietojumiem, izmantojot otu vai rullīti.1.2.3. Metilēndifenildiizocianāts (MDI)Riska novērtējumā, kuru saskaņā ar Padomes Regulu (EEK) Nr. 793/93 izdarījusi Nīderlande, izdarīts secinājums, ka ir jāierobežo risks cilvēka veselībai (darba ņēmēju un patērētāju).Riska novērtējuma pārskats tika iesniegts Toksikoloģijas, ekotoksikoloģijas un vides zinātniskajai komitejai ( CSTEE ), kura par to pieņēmusi atzinumu 41. plenārsēdē, kas notika 2004. gada 8. janvārī[13]. CSTEE riska novērtējuma secinājumus apstiprināja.Ziņotājas dalībvalsts Beļģijas vārdā 2004. gada novembrī izstrādāta ECOLAS stratēģija MDI iedarbības riska samazināšanai uz cilvēka organismu. Šajā pētījumā izdarīts secinājums, saskaņā ar kuru ieteicams izmantot individuālās aizsardzības līdzekļus un atbilstošas instrukcijas darbam ar MDI saturošiem preparātiem, kurus pārdod iedzīvotājiem.Ziņotājas dalībvalsts Beļģijas vārdā 2006. gada jūnijā veikts BIPRO pētījums par dažādu uz MDI tirgū laišanas un lietošanas ierobežošanu vērstu pasākumu iespējamajām priekšrocībām un trūkumiem. Šā pētījuma secinājumos ir ieteikums ierobežot tādu MDI saturošu preparātu lietošanu un tirdzniecību, kurus pārdod iedzīvotājiem, un ieteikts tos pārdot kopā ar piemērotiem individuālās aizsardzības līdzekļiem, kā arī papildus instrukcijām par to izmantošanu un lietošanu.Komisijas Ieteikumā 2007/xxx/EK noteikta MDI radītā riska samazināšanas stratēģija[14]. Stratēģijā paredzēts, ka attiecībā uz MDI izmantošanu patērētājiem paredzētajos produktos ir jānosaka tirdzniecības un lietošanas ierobežojumi. Attiecībā uz darba ņēmējiem stratēģijā ierosināts saskaņā ar Padomes Direktīvu 98/24/EK Kopienas līmenī MDI noteikt arodekspozīcijas robežvērtības.1.2.4. CikloheksānsRiska novērtējumā, kuru saskaņā ar Padomes Regulu (EEK) Nr. 793/93 izdarījusi Francija, izdarīts secinājums, ka ir jāierobežo risks cilvēka veselībai (darba ņēmēju un patērētāju) kaitīgās iedarbības dēļ, ko izraisa cikloheksānu saturoši adhezīvi. Cikloheksānu saturoši adhezīvi atzīti par galveno patērētājiem paredzēto lietojumu, un riska novērtējumā īpaša uzmanība pievērsta ar grīdas segumu ieklāšanu saistītajiem lietojumiem, kuru iespējamais kaitīgums ir pats lielākais.Riska novērtējuma pārskats tika iesniegts Toksikoloģijas, ekotoksikoloģijas un vides zinātniskajai komitejai ( CSTEE ), kura par to pieņēmusi atzinumu 29. plenārsēdē, kas notika 2002. gada 9. janvārī[15]. CSTEE riska novērtējuma secinājumus apstiprināja.Komisijas Ieteikumā 2007/xxx/EK[16] noteikta patērētājiem radītā riska ierobežošanas stratēģija, un tajā ir ierosinājums noteikt tirdzniecības un lietošanas ierobežojumus attiecībā uz cikloheksānu saturošiem lietošanai patērētājiem paredzētiem adhezīviem uz neoprēna bāzes. Attiecībā uz darba ņēmējiem tika uzskatīts, ka adekvātu aizsardzību pret riskiem, kas saistīti ar cikloheksāna izmantošanu ražošanā, nodrošina jau patlaban spēkā esošie tiesību akti, kas pieņemti saskaņā ar Padomes 1998. gada 7. aprīļa Direktīvu 98/24/EK.1.2.5. Amonija nitrāts (AN)Amonija nitrāta minerālmēslu eksplozija iespējama tikai tādos gadījumos, kad to amonija nitrāta saturs vai, pareizāk sakot, kopējais slāpekļa saturs ir augstāks par kritisko vērtību. Saskaņā ar Regulu (EK) Nr. 2003/2003 par amonija nitrāta mēslošanas līdzekļiem ar augstu amonija nitrāta saturu uzskata tādus, kuros slāpekļa masas daļa amonija nitrāta veidā ir lielāka par 28 %. Minerālmēsli, kuru galvenā sastāvdaļa ir amonija nitrāts, netiek uzskatīti par sprādzienbīstamiem parastos transportēšanas, pārkraušanas un lietošanas apstākļos, ja to slāpekļa saturs ir zemāks par 28 %.Brīvai apritei iekšējā tirgū minerālmēsliem ar augstu amonija nitrāta saturu jāatbilst Regulā (EK) Nr. 2003/2003 noteiktajam detonācijas rezistences testam. Tiem jāatbilst arī vairākām tehniskām prasībām attiecībā uz porozitāti, daļiņu izmēru, pH un piemaisījumu saturu.Tomēr Regulu (EK) Nr. 2003/2003 var piemērot tikai attiecībā uz mēslošanas līdzekļiem, kas iekļauti tās darbības jomā un kurus pārdod kā „EK mēslošanas līdzekli” un tāpēc to nevar izmantot, lai noteiktu pasākumus attiecībā uz minerālmēsliem, kas nav EK mēslošanas līdzeklis. Ražotāji, šīs regulas prasības var ievērot brīvprātīgi attiecībā uz tādiem minerālmēsliem, kas nav EK mēslošanas līdzeklis.Attiecībā uz mēslošanas līdzekļiem, kas paredzēti pārdošanai tikai vienā dalībvalstī, ražotāji drīkst izvēlēties ievērot tikai attiecīgās valsts līmeņa prasības. Tāpēc šādi mēsli var būt Eiropas līmenī noteiktajām drošības prasībām neatbilstoši. Lai visā ES nodrošinātu vienāda līmeņa drošību, visiem amonija nitrāta mēslošanas līdzekļiem jāatbilst vienādām drošības prasībām.Papildus detonācijas riskam parastos transportēšanas, pārkraušanas un lietošanas apstākļos lauksaimniecībā, amonija nitrāta minerālmēslus teroristi ir izmantojuši sprāgstvielu ražošanai. Lai apgrūtinātu iespējas iegādāties amonija nitrāta minerālmēslus ar augstu slāpekļa saturu izmantošanai apzināti ļaunprātīgiem nolūkiem, iedzīvotājiem pārdodamajos mēslošanas līdzekļos slāpekļa saturs jāsamazina līdz ne vairāk par 20 %.1.3. Paredzamā ietekme uz ES tiesību aktiemTāpēc, ka ir jāsamazina risks patērētājiem un jo īpaši jānodrošina pienācīga aizsardzība, izmantojot „prasmīgo roku” lietojumiem, jānosaka daži ierobežojumi attiecībā uz tādiem preparātiem, kas satur DEGME, DEGBE, MDI vai cikloheksānu un kurus laiž tirgū pārdošanai iedzīvotājiem.Ar šo lēmumu būtu jāgroza Direktīvas 76/769/EEK I pielikums, tajā papildus iekļaujot šādas vielas: DEGME, DEGBE, MDI un cikloheksānu. Tādu preparātu laišana tirgū pārdošanai iedzīvotājiem, kas satur šīs vielas, dažiem lietojumiem būs jāierobežo.Lai samazinātu iespējamos riskus patērētājiem, ko rada minētās vielas saturošu preparātu izmantošana, saskaņā ar šo lēmumu jāveic atbilstoši pasākumi, piemēram, jānosaka vielas maksimāli pieļaujamā koncentrācija (DEGME un DEGBE), jāsamazina iepakojuma tilpums (cikloheksāns), kopā ar produktu obligāti jāpārdod aizsargcimdi (MDI) un jāsniedz papildus norādījumi par produkta lietošanu (DEGBE, MDI, cikloheksāns).Lai ES attiecībā uz visiem amonija nitrāta mēslošanas līdzekļiem nodrošinātu vienādi augsta līmeņa drošību lauksaimniekiem un izplatītājiem, kā arī lauksaimniekiem ierobežotu piekļuves iespējas slāpekļa minerālmēsliem ar augstu slāpekļa saturu, jāizdara arī Direktīvas 76/769/EEK I pielikuma grozījumi, par visiem amonija nitrāta minerālmēsliem, kurus pārdod ES, nosakot vienādas drošības prasības, un jāierobežo slāpekļa pieļaujamais saturs tādos amonija nitrāta mēslošanas līdzekļos, ko pārdod iedzīvotājiem.2. APSPRIEŠANAS REZULTĀTI AR IEINTERESĒTAJĀM PERSONĀM UN IETEKMES NOVĒRTĒJUMI2.1. ApspriešanaPar DEGBE, DEGME, MDI un cikloheksānu papildus iepriekšējās nodaļās minētajiem pētījumiem šā priekšlikuma sagatavošanai notika vairākas par Direktīvas 76/769/EEK ieviešanu atbildīgo iestāžu darba grupas sanāksmes. Notika konsultācijas ar nozares ekspertiem, Eiropas Ķīmiskās rūpniecības padomi ( Cefic ), citām nozari pārstāvošajām organizācijām, kā arī Eiropas patērētāju organizāciju ( BEUC ).Par amonija nitrātu šā priekšlikuma sagatavošanai 2006. gada 24. martā notika Komisijas Mēslošanas līdzekļu darba grupas sanāksme, kurā piedalījās eksperti no kompetentajām iestādēm un nozares, kuru pārstāvēja EFMA[17], kas izdarīja šādu secinājumu: „… vairāki pasākumi, kas parastos lietošanas apstākļos uzlabos amonija nitrāta minerālmēslu izmantošanas drošību. …jāņem vērā iespējas izmantot Direktīvu 76/769/EEK, lai visus amonija nitrāta minerālmēslus iekļautu regulas par mēslošanas līdzekļiem darbības jomā, kura patlaban attiecas uz „EK mēslošanas līdzekļiem”.2.2. Ietekmes novērtējumsTika sagatavots detalizēts ietekmes novērtējums, kas 2007. gada 29. maijā nosūtīts Ietekmes novērtēšanas komisijai, kura pēc savas 2007. gada 13. jūnija sanāksmes 2007. gada 15. jūnijā sniedza par to atzinumu.Visas izteiktās piezīmes (ietekmes novērtējuma kvalitāte un galīgais atzinums) iekļautas ietekmes novērtējuma galīgajā redakcijā[18].Ietekmes novērtējumā konstatētie svarīgākie atzinumi ir šādi.2.2.1. Secinājumi par ietekmes novērtējumuPar DEGMEEfektīvs un iedarbīgs pasākums patērētājiem radīto risku novēršanai ir pilnīgs DEGME saturošu krāsu un krāsas noņēmēju tirgū laišanas aizliegums lietojumiem patērētājiem sadzīves vajadzībām. Veiktā analīze liecina, ka nozarei tas neradīs papildu izmaksas, un tāpēc šis pasākums ir uzskatāms par samērīgu.Par DEGBEDEGBE maksimāli pieļaujamā satura noteikšana 3 % līmenī pārdošanai iedzīvotājiem paredzētajās krāsās, kuras lieto izsmidzinot, ir efektīvs un iedarbīgs pasākums patērētājiem radīto risku novēršanai. Šis pasākums nozarei nerada augstas papildus izmaksas, jo DEGBE saturs lielākajā daļā krāsu, ko lieto izsmidzinot, jau patlaban ir apmēram 3 % vai pat zemāks. Papildu norādījums „Nelietot, izmantojot krāsas smidzināšanas ierīces” visu pārējo krāsu marķējumā, kurās DEGBE saturs ir augstāks par 3 %, patērētājiem palīdzēs izvēlēties pareizus lietošanas paņēmienus. Tā kā marķējuma izmaiņas ir nelielas, šis pasākums nozarei nerada augstas papildu izmaksas, kuras iespējams samazināt, pirms pasākuma ieviešanas nosakot ilgāku pārejas periodu. Tāpēc šis pasākums ir samērīgs.Par MDI:Prasība pievienot polietilēna aizsargcimdus, īpašus brīdinājuma uzrakstus un lietošanas instrukcijas visiem MDI saturošiem produktiem, kurus pārdod iedzīvotājiem, ir efektīvs un iedarbīgs pasākums patērētājiem radīto risku novēršanai. Patērētāji var samazināt kaitīgo iedarbību caur ādu, un tiek pietiekami informēti par MDI saturošu produktu pareizu lietošanu. Salīdzinājumā ar produkta cenu izmaksas par polietilēna aizsargcimdiem ir nelielas, bet ar marķējuma maiņu saistītās izmaksas var samazināt, pirms šā pasākuma ieviešanas nosakot ilgāku pārejas periodu. Tāpēc papildu prasība par aizsargcimdiem un precīzāku lietošanas instrukciju iekļaušana produktu marķējumā ir samērīgi pasākumi.Ierobežojumu noteikšanas darba grupas sanāksmēs dalībvalstu kompetentās iestādes, attiecīgā ieinteresētā persona un Komisija pieņēma lēmumu par pētījuma veikšanu, lai iegūtu vairāk datu par iespējamajiem saslimšanas gadījumiem ar elpošanas orgānu alerģiju, kuras cēlonis ir MDI saturoši produkti. Pētījumā jāiesaista specializēti centri, un tie jāsaskaņo ar Komisiju. Pamatojoties uz šā pētījuma rezultātiem, kā arī izmaksu un ieguvumu analīzes rezultātiem, ja risks patērētājiem tajā apstiprināsies, būs jāizskata jautājums par papildus aizsardzības pasākumu noteikšanu.Par cikloheksānuPapildu uzraksti marķējumā „Nelietot grīdas segumu ieklāšanai” un „Nelietot slikti vēdināmās telpās”, kā arī iepakojuma tilpuma samazināšana līdz 650 g pārdošanai iedzīvotājiem paredzētiem adhezīviem uz neoprēna bāzes, kas satur cikloheksānu, ir efektīvs un iedarbīgs pasākums patērētājiem radīto risku samazināšanai. Ar marķējuma izmaiņām saistītās izmaksas nozarei nav īpaši augstas, un tās ir iespējams samazināt, pirms pasākuma ieviešanas nosakot ilgāku pārejas periodu. Tāpēc šis pasākums ir arī samērīgs.Par amonija nitrātuTādu amonija nitrāta minerālmēslu tirdzniecības ierobežojumu noteikšana, lai būtu iespējams laist tirgū minerālmēslus ar slāpekļa saturu > 28 % tikai tādos gadījumos, kad tie atbilst Regulā (EK) Nr. 2003/2003, ir efektīvākais un ekonomiski izdevīgākais risinājums, kā nodrošināt, lai visi amonija nitrāta minerālmēsli atbilstu harmonizētiem un atzītiem drošības standartiem, jo patlaban dalībvalstis attiecībā uz minerālmēsliem izmanto atšķirīgus valsts līmeņa pasākumus. Šis pasākums ir nepieciešams, lai novērstu patlaban spēkā esošo tiesību normu nepilnības, saskaņā ar kurām līdztekus Regulā (EK) Nr. 2003/2003 noteikto „EK mēslošanas līdzekļu” tirdzniecībai ir atļauts pārdot arī attiecīgās valsts prasībām atbilstošus minerālmēslus. Iedzīvotājiem varēs pārdot tikai tādus minerālmēslus, kuru slāpekļa saturs ir < 20 %. Tādu minerālmēslu tirdzniecības apjoma samazinājums iedzīvotājiem, kuri satur vairāk par 20 % slāpekļa, ir niecīgs, un to kompensē ar citiem minerālmēslu veidiem par līdzīgu cenu un tādu pašu iedarbību.3. PRIEKŠLIKUMA JURIDISKIE ASPEKTI3.1. Juridiskais pamatsPriekšlikuma juridiskais pamats ir Līguma 95. pants.Šajā lēmumā paredzēti harmonizēti noteikumi par iedzīvotājiem sadzīves vajadzībām paredzēto DEGME, DEGBE, MDI un cikloheksānu saturošo preparātu laišanu tirgū un lietošanu. Tajā paredzēti arī harmonizēti noteikumi par amonija nitrāta laišanu tirgū vielas un preparātu veidā izmantošanai par mēslošanas līdzekli.Ar šo lēmumu tiek paredzēti vienoti noteikumi par produktu apriti, kas varētu novērst ar dalībvalstu tiesību normu atšķirībām saistītos tirdzniecības traucējumus. Ierosinātais Direktīvas 76/769/EEK grozījums varētu uzlabot apstākļus iekšējā tirgus darbības sekmēšanai, un tie varētu nodrošināt cilvēka veselības augsta līmeņa aizsardzību.3.2. Subsidiaritātes un samērīguma principsPadomes Direktīvas 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem mērķis ir noteikt visā Eiropas Savienībā saskaņotus noteikumus un novērst valstu tiesiskā regulējuma atšķirības, kas var radīt Kopienas iekšējā tirgus darbības traucējumus. Tas nav iespējams, lēmumu pieņemšanu atstājot tikai dalībvalstu ziņā.Šajā lēmumā paredzētie pasākumi ir samērīgi, jo tie neparedz neko vairāk par izvirzītā mērķa sasniegšanai nepieciešamo, kas ir cilvēka veselības aizsardzības uzlabošana, tajā pašā laikā iespējami ierobežojot ar konkrētajiem lietojumiem saistītās ekonomiskās izmaksas nozarei un visai sabiedrībai kopumā.3.3. Juridisko instrumentu izvēlePar juridisko instrumentu iekšējā tirgus aizsardzībai, kas tajā pašā laikā nodrošina cilvēka veselības un vides augsta līmeņa aizsardzību, Komisija izraudzījusies Padomes Direktīvu 76/769/EEK. Tas tāpēc ir atbilstošs Līguma 95. panta 3. punktam.Direktīva 76/769/EEK tiks atcelta 2009. gada 1. jūnijā ar Eiropas Parlamenta un Padomes 2006. gada 18. decembra Regulu (EK) Nr. 1907/2006 kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK Ar šo lēmumi izdarītie Direktīvas 76/769/EEK I pielikuma grozījumi būs jāpiemēro pēc 2009. gada 1. jūnija, un tos iekļaus Regulas (EK) Nr. 1907/2006 XVII pielikumā.Izdarīt Direktīvas 76/769/EEK I pielikuma grozījumus ar lēmumu ir pareizāk nekā ar direktīvu, jo paredzēto ierobežojumu transponēšana valstu tiesību aktos varētu tikt pabeigta tikai dažus mēnešus pirms Direktīvas 76/769/EEK atcelšanas. Transponēšanai tāpēc nebūtu nekādas praktiskas nozīmes. Izmantošanai šajā konkrētajā gadījumā lēmums ir piemērotāks juridiskais instruments nekā direktīva.4. IETEKME UZ BUDŽETUŠis lēmums budžetu neietekmē.2007/0200 (COD)PriekšlikumsEIROPAS PARLAMENTA UN PADOMES LĒMUMSpar Padomes Direktīvas 76/769/EEK grozījumiem attiecībā uz dažu bīstamo vielu — 2-(2-metoksietoksi)etanola, 2-(2-butoksietoksi)etanola, metilēndifenildiizocianāta, cikloheksāna un amonija nitrāta — un to preparātu tirgū laišanas un lietošanas ierobežojumiem (Padomes Direktīvas 76/769/EEK grozījumi)(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 95. pantu,ņemot vērā Komisijas priekšlikumu[19],ņemot vērā Eiropas Ekonomikas un sociālo lietu komitejas atzinumu[20],saskaņā ar Līguma 251. pantā noteikto procedūru[21],tā kā:(1) Saskaņā ar Padomes 1993. gada 23. marta Regulu (EEK) Nr. 793/93 par esošo vielu riska faktoru novērtējumu un kontroli[22] tika veikts DEGME, DEGBE, MDI un cikloheksāna radīto risku novērtējums. Visu šo ķīmisko vielu riska novērtējums liecina par nepieciešamību samazināt risku, ko tās rada cilvēka veselībai. Šos secinājumus apstiprinājusi oksikoloģijas, ekotoksikoloģijas un vides zinātniskā komiteja ( CSTEE ).(2) Komisijas 1999. gada 12. oktobra Ieteikumā 1999/721/EK par riska faktoru un riska samazināšanas stratēģiju novērtējumu šādām vielām: 2-(2-butoksietoksi)etanols; 2-(2-metoksietoksi)etanols; C10-13 hloralkāni; benzola C10-13 alkilatvasinājumi[23], kā arī Ieteikumā 2007/xxx/EK par riska faktoru un riska samazināšanas stratēģiju novērtējumu šādām vielām: piperazīns; cikloheksāns; metilēndifenildiizocianāts; but-2-īn-1,4-diols; metiloksirāns; anilīns; 2-etilheksilakrilāts; 1,4-dihlorbenzols; 3,5-dinitro-2,6-dimetil-4- terc -butilacetofenons; di-(2-etilheksil)ftalāts; fenols; bis( pentabromfenil)ēteris; 5- terc -butil-2,4,6-trinitro- m -ksilols[24], kas pieņemti saskaņā ar Regulu (EEK) Nr. 793/93, ierosinātas DEGME, DEGBE, MDI un cikloheksāna radītā riska ierobežošanas stratēģijas, nosakot, ka tā ierobežošanas pasākumi saskaņā ar Padomes 1976. gada 27. jūlija Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem[25] ir jānosaka par tādiem šīs vielas saturošiem preparātiem, kurus laiž tirgū piegādāšanai iedzīvotājiem.(3) Tāpēc patērētāju aizsardzībai jāierobežo dažiem lietojumiem paredzētu DEGME, DEGBE, MDI un cikloheksānu saturošu preparātu tirgū laišana un lietošana.(4) DEGME vairs netiek izmantots par patērētājiem sadzīves vajadzībām izmantojamo krāsu un krāsas noņēmēju sastāvdaļu. Minētajā riska novērtējumā noskaidrots, ka pastāv risks patērētāju veselībai, DEGME saturošām krāsām un krāsas noņēmējiem iedarbojoties caur ādu. Tāpēc piegādēm iedzīvotājiem nedrīkst laist tirgū DEGME saturošus preparātus, ko izmanto krāsās un krāsas noņēmējos. Tirgus uzraudzības nolūkiem preparātos jānosaka DEGME pieļaujamā satura robežvērtība līdz 0,1 %.(5) DEGBE izmanto par krāsu sastāvdaļu. Minētajā riska novērtējumā noskaidrots, ka pastāv risks patērētāju veselībai, DEGME ieelpojot krāsošanas laikā ar izsmidzināšanu. Lai patērētājiem novērstu kaitīgās iedarbības risku ieelpojot, ar izsmidzināšanu lietojamajām krāsām jānosaka DEGME drošas koncentrācijas robežvērtība līdz 3 %.(6) Par krāsām, kuras lieto ar citiem paņēmieniem, izņemot smidzināšanu, ir vajadzīgs brīdinājums par to, ka tās nedrīkst lietot, izmantojot smidzināšanas ierīces, ja šajās krāsās DEGME koncentrācija ir vienāda vai lielāka par 3 %.(7) Tādu krāsu lietošanas pakāpeniskas izbeigšanas nodrošināšanai, kuras neatbilst noteiktajiem DEGME koncentrācijas ierobežojumiem, jānosaka atšķirīgi DEGBE satura ierobežojumu piemērošanas termiņi ar izsmidzināšanu lietojamajām krāsām attiecībā uz to sākotnējo laišanu tirgū un pārdošanas beigām.(8) MDI riska novērtējums liecina, ka nepieciešams ierobežot riskus, kas saistīti ar ieelpošanu un iedarbību caur ādu patērētājiem paredzēto MDI preparātu lietošanas laikā. Šo risku novēršanai un ierobežošanai piegādei iedzīvotājiem paredzētu MDI saturošu preparātu laišana tirgū jāatļauj, tikai ievērojot konkrētus nosacījumus, piemēram, obligāti iepakojumā pievienojot polietilēna aizsargcimdus, bet uz iepakojuma sniedzot papildus instrukcijas. Tā kā aizsardzības līdzekļu nodrošināšanai un papildus instrukciju iespiešanai uz iepakojuma ražotājiem jāveic īpaši pasākumi, ir jānosaka ilgāks pārejas periods.(9) MDI plaši izmanto plašam patēriņam paredzētos produktos, piemēram, vienkomponenta putās. Joprojām nav noskaidrota elpošanas orgānu alerģijas gadījumu izplatība patērētāju vidū. Nepieciešams iegūt vairāk datu par iespējamajiem saslimšanas gadījumiem ar elpošanas orgānu alerģiju, kas radusies MDI saturošu preparātu iedarbības rezultātā. Šie dati jāvāc pēc Komisijas apstiprinātas pētījumu programmas, kurā jāiesaista elpošanas orgānu alerģiju specializētie centri. Iegūstot jaunus datus, kas liecina par vajadzību papildus noteikt ierobežojošus pasākumus, pamatojoties uz šādiem datiem, izmanto procedūru, kas noteikta 69. panta 1. un 3. punktā Eiropas Parlamenta un Padomes 2006. gada 18. decembra Regulā (EK) Nr. 1907/2006 kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK [26] .(10) Riska novērtējumā par cikloheksānu pievērsta izmanība kaitīgajai iedarbībai uz patērētājiem cikloheksānu saturošu preparātu lietošanas laikā, kas paredzēti grīdas seguma ieklāšanai, un tajā izdarīts secinājums par ierobežošanas pasākumiem gadījumos, kad nepieciešams samazināt risku patērētājiem laikā, kad tos izmanto. Tāpēc adhezīvi uz neoprēna bāzes, kas satur cikloheksānu, piegādei iedzīvotājiem ir jālaiž tirgū tikai ierobežota tilpuma iepakojumā. Harmonizētām instrukcijām, kas pievienotas produktam, būtu patērētāji jāattur no to izmantošanas nepiemērotos apstākļos, piemēram, slikti vēdināmās telpās vai nepiemērotiem lietojumiem, piemēram, grīdas seguma ieklāšanai.(11) Amonija nitrāts, ko visā Kopienā plaši izmanto par mēslošanas līdzekli, zināmos apstākļos var reaģēt kā oksidētājs. Tāpēc tas maisījumos ar noteiktām citām vielām var būt eksplozīvs. Amonija nitrāta minerālmēsliem, tos laižot tirgū, tāpēc jāatbilst noteiktām prasībām, lai nodrošinātu, ka nenotiks to negaidīta detonācija.(12) Eiropas Parlamenta un Padomes 2003. gada 13. oktobra Regulā (EK) Nr. 2003/2003 par mēslošanas līdzekļiem[27] attiecībā uz amonija nitrāta minerālmēsliem noteiktas harmonizētas prasības, tostarp arī drošības prasības. Minerālmēslus, kas atbilst šīm prasībām, var marķēt kā „EK mēslošanas līdzekli” un tos var laist brīvā apgrozījumā iekšējā tirgū.(13) Attiecībā uz mēslošanas līdzekļiem, kas paredzēti pārdošanai tikai vienā dalībvalstī, ražotāji drīkst izvēlēties ievērot tikai attiecīgās valsts līmeņa prasības. Tāpēc šādi minerālmēsli var būt Eiropas līmenī noteiktajām drošības prasībām neatbilstoši. Lai visā ES nodrošinātu vienāda līmeņa drošību, visiem amonija nitrāta minerālmēsliem jāatbilst vienādām drošības prasībām.(14) Regulas (EK) Nr. 2003/2003 III pielikumā aprakstīts detonācijas tests amonija nitrāta minerālmēsliem, kuru slāpekļa saturs ir augstāks par 28 %. Tajā norādītas arī šādu mēslošanas līdzekļu fizikālās īpašības un citu ķīmisko vielu piemaisījumu pieļaujamais saturs, kas nodrošina detonācijas riska samazināšanos. Amonija nitrāta mēslošanas līdzekļi, kas atbilst šīm prasībām, vai arī to slāpekļa saturs ir zemāks par 28 %, visās dalībvalstīs tiek atzīti par izmantošanai lauksaimniecībā drošiem.(15) Tāpēc visiem amonija nitrāta mēslošanas līdzekļiem, ko pārdod Kopienā, jāatbilst Regulā (EK) Nr. 2003/2003 noteiktajām drošības prasības.(16) Amonija nitrāta minerālmēsli ir izmantoti nelikumīgai sprāgstvielu ražošanai. Šim nolūkam var tikt izmantoti mēslošanas līdzekļi, kuru slāpekļa saturs ir ne zemāks par 20 %. Piekļuves iespējas šādiem mēslošanas līdzekļiem jāierobežo tikai ar profesionālu lietojumu lauksaimniecībā, nosakot 20 % slāpekļa satura ierobežojumu amonija nitrāta preparātiem, kurus pārdod iedzīvotājiem.(17) Tāpēc attiecīgi jāgroza Direktīva 76/769/EEK,(18) Šis lēmums neskar Kopienas tiesību aktus, ar ko nosaka darba ņēmēju aizsardzības prasību minimumu, kurš ietverts Padomes 1989. gada 12. jūnija Direktīvā 89/391/EEK par pasākumu ieviešanu, lai uzlabotu darba ņēmēju drošību un veselības aizsardzību darbā[28], kā arī atsevišķajās direktīvās uz tās pamata, jo īpaši Padomes 2004. gada 29. aprīļa Direktīvā 2004/394/EK par darba ņēmēju aizsardzību pret risku, kas saistīts ar kancerogēnu iedarbību darbā (Sestā atsevišķā direktīva Direktīvas 89/391/EEK 16. panta 1. punkta nozīmē) (kodificētā versija)[29], un Padomes 1998. gada 7. aprīļa Direktīvā 98/24/EK par darbinieku veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva saskaņā ar Direktīvas 89/37/EEK 16. panta 1. punktu)[30],IR PIEŅĒMUŠAS ŠO LĒMUMU.1. pantsDirektīvas 76/769/EEK I pielikums tiek grozīts saskaņā ar šā lēmuma pielikumu.2. pantsŠis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī .3. pantsŠis lēmums ir adresēts dalībvalstīm.Briselē, […]Eiropas Parlamenta vārdā — Padomes vārdā —Eiropas Parlamenta vārdā — Padomes vārdā —priekšsēdētājs priekšsēdētājsPIELIKUMSDirektīvas 76/769/EK pielikumā iekļauj šādu 53. līdz 57. punktu:(53) 2-(2-metoksietoksi)etanols (DEGME) CAS Nr.: 111-77-3 EINECS Nr.: 203-906-6 | Nedrīkst laist tirgū pēc [18 mēneši pēc šā lēmuma spēkā stāšanās], lai piegādātu iedzīvotājiem krāsu un krāsas noņēmēju sastāvā masas koncentrācijā, kas ir vienāda vai lielāka par 0,1 %. |(54) 2-(2-butoksietoksi)etanols (DEGBE) CAS Nr.: 112-34-5 EINECS Nr.: 203-961-6 | Nedrīkst laist tirgū pēc [18 mēneši pēc šā lēmuma spēkā stāšanās], lai piegādātu kā ar smidzināšanu lietojamo krāsu sastāvdaļu masas koncentrācijā, kas ir vienāda vai lielāka par 3%. Krāsas, kas neatbilst iepriekš 1. punktā noteiktajam koncentrācijas ierobežojumam, nedrīkst laist tirgū pēc [18 mēneši pēc šā lēmuma spēkā stāšanās]. Neskarot citu Kopienas noteikumu piemērošanu, kuri attiecas uz bīstamu vielu un preparātu klasifikāciju, iepakošanu un marķēšanu, krāsas, izņemot ar smidzināšanu lietojamās krāsas, kas satur vairāk nekā 3 % DEGBE un kas tiek laistas tirgū piegādēm iedzīvotājiem, līdz [24 mēneši pēc šā lēmuma spēkā stāšanās] skaidri salasāmi un neizdzēšami marķē šādi: „Nelietot, izmantojot krāsas smidzināšanas ierīces”. |(55) Metilēndifenildiizocianāts (MDI) CAS Nr.: 26447-40-5 EINECS Nr.: 247-714-0 | Nedrīkst laist tirgū pēc [24 mēneši pēc šā lēmuma spēkā stāšanās], lai piegādātu iedzīvotājiem paredzētu preparātu veidā masas koncentrācijā, kas ir vienāda vai lielāka par 0,1%, ja iepakojumā: nav polietilēna aizsargcimdu; iepakojums, neskarot citu Kopienas noteikumu piemērošanu, kuri attiecas uz bīstamu vielu un preparātu klasifikāciju, iepakošanu un marķēšanu, skaidri salasāmi un neizdzēšami netiek marķēts šādi: „Var izraisīt alerģiskas reakcijas personām, kuras jau ir jutīgas pret citiem diizocianātiem, izņemot MDI. Personām, kas sirgst ar astmu, var izraisīt astmas lēkmei līdzīgas reakcijas. Var izraisīt ādas reakcijas personām, kas sirgst ar ādas slimībām. Strādājot slikti vēdināmās telpās, lietot gāzmasku ar piemērotu filtru (piemēram, standartam EN 14387:2004 atbilstošu gāzmasku ar A1 tipa filtru).” Atkāpjoties no iepriekšminētā, 1. punkta a) apakšpunkts neattiecas uz adhezīviem, ko lieto ar kausēšanu. Fiziskās un juridiskās personas, kas pirmo reizi laiž tirgū MDI saturošus preparātus, 3 gadus no (1) punktā noteikto ierobežojumu ieviešanas dienas vāc datus par iespējamajiem elpošanas ceļu alerģijas gadījumiem MDI saturošu preparātu lietošanas laikā, un šos datus paziņo Komisijai. Dati jāvāc saskaņā ar pētījumu protokolu, iesaistot specializētus centrus, un tie jāsaskaņo ar Komisiju. Pilnībā piemēro Eiropas Parlamenta un Padomes Regulas (EK) Nr. 1907/2006* 69. panta 1. un 3. punktu, izņemot gadījumus, kad iegūtie dati nepārprotami liecina par to, ka esošajiem ierobežojumiem papildus nav jānosaka vēl kādi pasākumi. |(56) Cikloheksāns CAS Nr.: 110-82-7 EINECS Nr.: 203-806-2 | Nedrīkst laist tirgū pēc [18 mēneši pēc šā lēmuma spēkā stāšanās], lai piegādātu iedzīvotājiem kā sastāvdaļu adhezīvos uz neoprēna bāzes masas koncentrācijā, kas ir vienāda vai lielāka par 0,1% un kas vienā iepakojumā ir vairāk par 650 g. Adhezīvus uz neoprēna bāzes, kas neatbilst iepriekš (1) punktā noteiktajiem ierobežojumiem, nedrīkst laist tirgū, lai piegādātu iedzīvotājiem, pēc [24 mēneši pēc šā lēmuma spēkā stāšanās]. Neskarot citu Kopienas noteikumu piemērošanu, kuri attiecas uz bīstamu vielu un preparātu klasifikāciju, iepakošanu un marķēšanu, adhezīvus uz neoprēna bāzes, kas satur cikloheksānu koncentrācijā, kas ir vienāda vai lielāka par 0,1 % pēc masas un kas tiek laisti tirgū, lai piegādātu iedzīvotājiem, līdz [24 mēneši pēc šā lēmuma spēkā stāšanās] skaidri salasāmi un neizdzēšami marķē šādi: „Nelietot slikti vēdināmās telpās. Nelietot grīdas segumu ieklāšanai.” |(57) Amonija nitrāts (AN) CAS Nr.: 6484-52-2 EINECS Nr.: 229-347-8 | Nedrīkst laist tirgū pirmo reizi pēc [18 mēneši pēc šā lēmuma spēkā stāšanās] vielas vai tādu preparātu veidā, kuros slāpekļa masas daļa ir lielāka par 28 %, izsakot amonija nitrātā, izmantošanai par cietajiem vienkāršajiem vai kompleksajiem minerālmēsliem, izņemot gadījumus, kad šāds mēslošanas līdzeklis atbilst Eiropas Parlamenta un Padomes Regulas (EC) Nr. 2003/2003 III pielikuma tehniskajiem noteikumiem par amonija nitrāta mēslošanas līdzekļiem ar augstu slāpekļa saturu**. Nedrīkst laist tirgū pēc [18 mēneši pēc šā lēmuma spēkā stāšanās] piegādēm iedzīvotājiem vielas vai preparātu veidā, kuru slāpekļa masas daļa, izsakot amonija nitrātā, ir lielāks par 20 %. |* OV L 396, 30.12.2006., 1. lpp.**OV L 304, 21.11.2003.[pic][pic][pic][pic][pic][pic][1]Komisijas 1999. gada 12. oktobra Ieteikums 1999/721/EK par riska faktoru un riska samazināšanas stratēģiju novērtējumu šādām vielām: 2-(2-butoksietoksi)etanols, 2-(2-metoksietoksi)etanols, hloralkāni C10-C13, benzola C10-13-alkilatvasinājumi.[2]Komisijas ieteikumi par riska faktoru novērtēšanas rezultātiem un bīstamības riska samazināšanas stratēģijām šādām vielām: piperazīns; cikloheksāns; metilēndifenildiizocianāts; but-2-īn-1,4-diols; metiloksirāns; anilīns; 2-etilheksilakrilāts; 1,4-dihlorbenzols; 3,5-dinitro-2,6-dimetil-4- terc -butilacetofenons; di-(2-etilheksil)ftalāts; fenols; bis(pentabromfenil)ēteris; 5- terc -butil-2,4,6-trinitro-m-ksilols. Tiks publicēts.[3] Saskaņā ar Padomes Regulu (EEK) 793/93 veiktā riska novērtējuma pārskats publicēts 1999. gadā, atrodams tīmekļa vietnē: http://ecb.jrc.it/esis/[4] Saskaņā ar Padomes Regulu (EEK) 793/93 veiktā riska novērtējuma pārskats publicēts 1999. gadā, atrodams tīmekļa vietnē: http://ecb.jrc.it/esis/[5] Saskaņā ar Padomes Regulu (EEK) 793/93 veiktā riska novērtējuma pārskats publicēts 2005. gadā, atrodams tīmekļa vietnē: http://ecb.jrc.it/esis/[6] Saskaņā ar Padomes Regulu (EEK) 793/93 veiktā riska novērtējuma pārskats publicēts 2004. gadā, atrodams tīmekļa vietnē: http://ecb.jrc.it/esis/[7] CSTEE atzinumu sk.: http://ec.europa.eu/health/ph_risk/committees/sct/sct_opinions_en.htm.[8] OV L 292, 13.11.1999., 42. lpp.[9] Padomes 1998. gada 7. aprīļa Direktīva 98/24/EK par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē). OV L 131, 5.5.1998., 11. lpp.[10] CSTEE atzinumu sk.: http://ec.europa.eu/health/ph_risk/committees/sct/sct_opinions_en.htm.[11] OV L 292, 13.11.1999., 42. lpp.[12] Paziņojums Komisijai un Ierobežojumu darba grupas locekļiem, ko 2007. gada maijā sniegusi Skābekli saturošo šķīdinātāju ražošanas apvienība ( OSPA ).[13] CSTEE atzinumu sk.: http://ec.europa.eu/health/ph_risk/committees/sct/sct_opinions_en.htm.[14] OV C […], […], […]. lpp.[15] CSTEE atzinumu sk.: http://ec.europa.eu/health/ph_risk/committees/sct/sct_opinions_en.htm.[16] OV C […], […], […]. lpp.[17] European Fertilizer Manufacturers Association – Eiropas Minerālmēslu ražotāju asociācija[18] Komisijas dienestu darba dokuments: „Ietekmes novērtējuma pārskats” atrodams: http://ec.europa.eu/enterprise/chemicals/studies_en.htm[19] OV C […], […]., […]. lpp.[20] OV C […], […]., […]. lpp.[21] OV C […], […]., […]. lpp.[22] OV L 84, 5.4.2003., 1. lpp. Regulā grozījumi izdarīti ar Regulu (EK) Nr. 1882/2003 (OV L 284, 7.11.2003., 1. lpp.).[23] OV L 292, 13.11.1999., 42. lpp.[24] OV C […], […]., […]. lpp.[25] OV L 262, 27.9.1976., 201. lpp. Direktīvā jaunākie grozījumi izdarīti ar Komisijas Lēmumu 2006/139/EK (OV L 384, 29.12.2006., 94. lpp.).[26] OV L 396, 30.12.2006., 1. lpp.[27] OV L 304, 21.11.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 162/2007 (OV L 51, 20.2.2007., 7. lpp.).[28] OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).[29] OV L 158, 30.4.2004., 50. lpp.[30] OV L 131, 5.5.1998., 11. lpp.